Абрам Аронавіч Столяр

Абрам Аронавіч Сто́ляр (, п. г. т. Тарутынэ, Адэская вобласць, Украіна — , Масква) — беларускі матэматык і педагог, спецыяліст у галіне тэорыі і методыкі навучання матэматыцы. Доктар педагагічных навук (1972), прафесар (1972).

 Біяграфія 
Нарадзіўся ў калоніі Тарутынэ на поўдні Бесарабіі. Скончыў мужчынскі ліцэй у Чатаця-Албэ (сучасны Белгарад-Днястроўск), вучыўся ў Вышэйшай політэхнічнай школе ў БухарэсцеАбрам Аронович Столяр   // Бібліяграфічная энцыклапедыя «Образование, наука, культура». З пачаткам Вялікай Айчыннай вайны быў эвакуіраваны ў Сярэднюю Азію, дзе працаваў настаўнікам матэматыкі ў сярэдняй школе. Завочна скончыў Бухарскі педагагічны інстытут у 1947 годзе. З 1948 года выкладаў логіку ў Саратаўскім ваенна-марскім падрыхтоўчым вучылішчы.

З 1951 года выкладаў матэматыку ў сярэдняй школе ў Магілёве. У 1951—1992 гадах працаваў у Магілёўскім дзяржаўным педагагічным інстытуце (асістэнт, у 1953—1989 — загадчык кафедры методыкі выкладання матэматыкі, у 1973—1986 — прарэктар па навуковай рабоце). У 1992 годзе А. А. Столяр пераехаў у Маскву і працаваў у Маскоўскім педагагічным інстытуце.

 Навуковая дзейнасць 
Навуковыя інтарэсы: праблемы і методыка выкладання матэматыкі; матэматычная логіка; пачатковая матэматычная адукацыя; педагогіка сярэдняй і вышэйшай школы; развіваючае навучанне. Распрацаваў тэорыю дзейнага падыходу навучання матэматыцы, прапанаваў канцэпцыю развіццёвага навучання і разам з іншымі навучальна-метадычны комплекс па матэматыцы для пачатковай і 4—5 класаў сярэдняй школы. Аўтар навучальных дапаможнікаў для школ і вышэйшых навучальных устаноў.

У 1979 годзе ўзначаліў арганізаваную ім пры Магілёўскім педагагічным інстытуце навукова-даследчую лабараторыю навучання і разумовага развіцця дзяцей дашкольнага і малодшага школьнага ўзросту, дзе былі распрацаваны першы падручнік па матэматыцы для падрыхтоўчых класаў дзіцячага сада («Матэматыка 0»). Таксама распрацаваў развіваючыя гульні для дзяцей дашкольнага і ранняга школьнага ўзросту.

 Узнагароды 
Званне «Заслужаны работнік вышэйшай школы Беларускай ССР» (1977).

 Бібліяграфія 
Сярод апублікаванага:
 Элементарное введение в математическую логику / А. А. Столяр. — М., 1965;
 Методы обучения математике: учебное пособие для ин-тов / А. А. Столяр. — Мн.: Высшая школа, 1966. — 190 с. — 15 000 экз.;
 Логические проблемы преподавания математики : автореферат дисссертации … доктора педагогических наук : 13.731 / Столяр А. А. — Москва, 1969;
 Логическое введение в математику / А. А. Столяр. — Минск, 1971;
 Векторное построение геометрии / Н. М. Рогановский, А. А. Столяр. — Минск, 1974;
 Основы современной школьной математики / А. А. Столяр, Н. М. Рогановский. — Минск, 1975;
 Сколько сторон у поверхности / Е. В. Коробенок, А. А. Столяр. — Минск, 1985;
 Педагогика математики: учебное пособие для физ.-мат. фак. пед. институтов / А. А. Столяр. — 3-е изд., перераб. и доп. — Минск: Вышэйшая школа, 1986. — 413, [1] с.: ил.; 21 см. — Библиогр.: с. 409. — 9000 экз.
 Зачем и как мы доказываем в математике / А. А. Столяр. — Минск, 1987;
 Формирование элементарных математических представлений у дошкольников / под ред. А. А. Столяра. — М., 1988;
 Методика начального обучения математике [Текст] : учебное пособие для вузов / ред.: А. А. Столяр, В. Л. Дрозд. — Минск : Высшая школа, 1988. — 254 с. : ил. — 27 000 экз. — ISBN 5-339-00008-7;
 Математика в 1 классе / А. А. Столяр. — Минск, 1992.

 Літаратура 


 Столяр Абрам Аронович // Республика Беларусь : энциклопедия : [в 7 т.]. — Минск, 2008. — Т. 7. — С. 125—126.
 О педагогической концепции А. А. Столяра (к 100-летию со дня рождения) / Л. В. Лещенко, Т. В. Гостевич // Актуальные проблемы обучения математике и информатике в школе и вузе : материалы IV Международной научной конференции : в 2 т. — Москва, 2018. — Т. 2. — С. 208—212.

 Спасылкі 
 Николаева В. В. А. А. Столяр — учёный, педагог, человек  // Газета МДУ імя А. Куляшова «Універсітэцкі веснік», № 1—2 (256—257), студзень 2019. — С. 1, 4.
 Радьков А. А. А. Столяр — учёный, педагог, человек. (К 100-летию со дня рождения)  // Настаўніцкая газета
 Абрам Аронович Столяр   // Бібліяграфічная энцыклапедыя «Образование, наука, культура» на сайце Навуковай педагагічнай бібліятэкі імя К. Д. Ушынскага

Катэгорыя:Нарадзіліся ў Адэскай вобласці
Катэгорыя:Матэматыкі СССР
Катэгорыя:Матэматыкі Беларусі
Катэгорыя:Педагогі СССР
Катэгорыя:Педагогі Беларусі
Катэгорыя:Аўтары падручнікаў